હેર-એક્સટેન્શન લગાવવાનો ઘણી યુવતીઓને શોખ હોય છે. એમાં પિન્ક, પર્પલ, રેડ તેમજ નિયોન શેડ્સ હૉટ ફેવરિટ છે. આવી ફન્કી ફૅશનને પસંદ કરવાવાળાઓમાંથી કેટલીક યુવતીઓ એવી પણ છે જે બધા કરતાં કંઈક હટકે કરવા માગે છે. આવામાં આ LED હેર-એક્સટેન્શન ખરેખર આ હટકેની વ્યાખ્યાને પુરી કરી શકે છે. ક્લબ, ડિસ્ક કે નાઇટ પાર્ટીઓ માટે સૂટેબલ એવા આ હેર-એક્સટેન્શનમાં લાઇટ્સ ફિટ કરેલી છે જેને વાળમાં લગાવ્યા બાદ એ ચળકશે. આ એક્સટેન્શન બનાવતી વખતે એની લાઇટ વાળને કોઇ ડૅમેજ ન પહોંચાડે એનું પણ ખાસ ધ્યાન રાખવામાં આવ્યું છે. ૧૩.૭ ઇંચની લંબાઈ ધરાવતા આ એક્સટેન્શન મલ્ટિ- કલરમાં મળે છે.